Source: http://www.danovecentrum.sk/clanok-z-titulky/uctovna-zavierka-neziskovych-uctovnych-jednotiek-v-pu-za-rok-2017-toptema-dc-2-2018.htm
Timestamp: 2018-06-19 08:27:57+00:00

Document:
Účtovná závierka neziskoviek v PÚ za rok 2017
Postup zostavenia účtovnej závierky, účtovných výkazov a poznámok pre neziskové účtovné jednotky účtujúce v sústave PÚ za účtovné obdobie roka 2017.
Dátum publikácie:23.2.2018
Autor:Jana Vršková, Ing.
Aby nezisková účtovná jednotka dodržala zásadu úplnosti pri vedení účtovníctva, je potrebné nielen zaúčtovať všetky účtovné prípady v účtovných knihách, ale aj zostaviť účtovnú závierku.
V súlade s príslušnými predpismi je účtovná jednotka povinná vyhotoviť výročnú správu, prípadne mať účtovnú závierku overenú štatutárnym audítorom. Je tiež povinná uložiť v registri účtovných závierok účtovnú závierku, výročnú správu a správu audítora v súlade so zákonom o účtovníctve alebo inými predpismi, na základe ktorých jednotlivé účtovné jednotky vznikli.
Základným právnym predpisom, ktorý ustanovuje účtovnej jednotke povinnosť zostaviť účtovnú závierku, je zákon č. 431/2002 Z. z. o účtovníctve v znení neskorších predpisov, a to § 6 ods. 4 a nadväzne § 17 a § 18.
Podrobnosti o účtovnej závierke a vzor účtovných výkazov pre neziskové účtovné jednotky ustanovuje opatrenie Ministerstva financií SR z 30. októbra 2013 č. MF/17616/ 2013-74, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú založené alebo zriadené na účely podnikania v znení neskorších predpisov. Pre rok 2017 nebola prijatá žiadna novela opatrenia, ktorá ustanovuje účtovnú závierku.
KLIKNITE sem na EDITOVATEĽNÉ TLAČIVO neziskovej organizácie
účtujúcej v podvojnom účtovníctve
Uzavretie účtovných kníh pri účtovnej závierke neziskových účtovných jednotiek účtujúcich v podvojnom účtovníctve za rok 2017
Účty hlavnej knihy sa na konci účtovného obdobia uzavierajú účtovnými zápismi. Pri uzavieraní účtovných kníh sa v účtovnej jednotke postupuje nasledovne:
zistia sa obraty strán Má dať a Dal jednotlivých syntetických účtov,
zistia sa konečné zostatky účtov aktív a pasív a konečné stavy účtov nákladov a výnosov,
účtujú sa konečné stavy účtov nákladov na strane Dal týchto účtov a na strane MD účtu 710 – Účet ziskov a strát a konečné stavy účtov výnosov na strane MD týchto účtov a na strane Dal účtu 710 – Účet ziskov a strát,
účtujú sa konečné zostatky účtov majetku na strane Dal týchto účtov a na strane MD účtu 702 – Konečný účet súvahový a konečné zostatky účtov záväzkov, imania a fondov na strane MD týchto účtov a na strane Dal účtu 702 – Konečný účet súvahový,
zistí sa účtovný výsledok hospodárenia a účtuje sa:
ak ide o účtovný zisk 710 / 702 alebo
ak ide o účtovnú stratu 702 / 710.
Na základe údajov účtu 702 – Konečný účet súvahový, účtu 710 – Účet ziskov a strát a údajov analytickej evidencie sa zostaví účtovná závierka.
V prípade, že účtovná jednotka bude mať príjmy, ktoré podľa zákona o dani z príjmov podliehajú zdaneniu, základ dane sa zdaní sadzbou dane 21 % a suma dane sa zaúčtuje na účtoch 591 / 341.
Pri výpočte základu dane je potrebné vychádzať z príjmov neziskovej účtovnej jednotky, ktoré musia byť členené v súlade s § 12 a § 13 zákona o dani z príjmov nasledovne:
príjmy, ktoré nie sú predmetom dane (§ 12 ods. 7) – príjem podľa § 50 – podiely zaplatenej dane 2 %, príjem získaný darovaním, príjem získaný dedením – nezahrnú sa do základu dane – sú nezdaňované,
príjmy, ktoré sú predmetom dane (§ 12 ods. 2) – z činností, ktorými dosahujú zisk alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám, príjmov z členských príspevkov a príjmov, z ktorých sa daň vyberá podľa § 43 – zrážková daň.
§ 13 ods. 1 písm. a) – príjmy plynúce z činnosti, na ktorej účel títo daňovníci vznikli alebo ktorá je ich základnou činnosťou vymedzenou osobitným predpisom, okrem príjmov z činností, ktoré sú podnikaním, a príjmy, z ktorých sa daň vyberá podľa § 43,
§ 13 ods. 2:
výnosy z kostolných zbierok, cirkevných úkonov a príspevky plynúce registrovaným cirkvám a náboženským spoločnostiam,
členské príspevky podľa stanov, štatútu, zriaďovacích listín alebo zakladateľských listín prijaté záujmovými združeniami právnických osôb, profesijnými komorami, občianskymi združeniami vrátane odborových organizácií, politickými stranami a politickými hnutiami,
úhrady za výkon správy bytov vo vlastníctve bytových družstiev spravovaných týmito bytovými družstvami a za výkon správy bytov spoločenstvami vlastníkov bytov.
Všetky ostatné príjmy, ktoré sú predmetom dane a nie sú oslobodené, sa zahrnú do základu dane a sú zdaňované.
Pre účtovnú závierku za rok 2017 je platný vzor účtovnej závierky podľa opatrenia Ministerstva financií SR z 30. októbra 2013 č. MF/17616/2013-74, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú založené alebo zriadené na účely podnikania. Týmto opatrením bolo zrušené opatrenie č. MF/25682/2007-74 v znení neskorších predpisov.
1. Prípravné práce pri účtovnej závierke neziskových účtovných jednotiek účtujúcich v sústave podvojného účtovníctva za rok 2017
2. Uzavretie účtovných kníh pri účtovnej závierke neziskových účtovných jednotiek účtujúcich v podvojnom účtovníctve za rok 2017
3. Ukladanie účtovnej závierky, povinnosť overovania účtovnej závierky štatutárnym audítorom, povinnosť vypracovať a uložiť výročnú správu
4. Postup, ako jednotlivé druhy neziskových účtovných jednotiek ukladajú príslušné dokumenty do registra účtovných závierok
5. Príklad zostavenia účtovnej závierky neziskovej účtovnej jednotky v sústave podvojného účtovníctva za rok 2017
Komentár k § 17 zákona 431/2002 Z. z.
Účtovná závierka v podvojnom účtovníctve za rok 2017 – malá účtovná jednotka
Individuálna účtovná závierka podnikateľov účtujúcich v sústave podvojného účtovníctva za rok 2017
Neziskové organizácie - podvojné účtovníctvo - vzory tlačív (2017, 2016, 2015)
Neziskové organizácie - jednoduché účtovníctvo - vzory tlačív (2017, 2016, 2015)
Účtovná závierka pre podnikateľov účtujúcich v sústave podvojného účtovníctva za rok 2017, 2016 (malá ÚJ a veľká ÚJ)
Účtovná závierka mikro účtovnej jednotky (za účtovné obdobie 2017, 2016, 2015, 2014)
Účtovná závierka v jednoduchom účtovníctve (za účtovné obdobie 2017, 2016, 2015, 2014)

References: § 6
 § 17
 § 18
 § 12
 § 13
 § 50
 § 43

§ 13
 § 43

§ 13
 § 17